CELEX: 62018TA0610
Language: el
Date: 2021-01-13 00:00:00
Title: Υπόθεση T-610/18: Απόφαση του Γενικού Δικαστηρίου της 13ης Ιανουαρίου 2021 — ZR κατά EUIPO (Υπαλληλική υπόθεση – Πρόσληψη – Προκήρυξη διαγωνισμού – Γενικός διαγωνισμός EUIPO/AD/01/17 – Απόφαση περί μη εγγραφής του ονόματος του προσφεύγοντος στον εφεδρικό πίνακα επιτυχόντων του διαγωνισμού – Σύνθεση της εξεταστικής επιτροπής – Σταθερότητα)

1.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/19
            
         
      Απόφαση του Γενικού Δικαστηρίου της 13ης Ιανουαρίου 2021 — ZR κατά EUIPO
      (Υπόθεση T-610/18) (1)
      
      (Υπαλληλική υπόθεση - Πρόσληψη - Προκήρυξη διαγωνισμού - Γενικός διαγωνισμός EUIPO/AD/01/17 - Απόφαση περί μη εγγραφής του ονόματος του προσφεύγοντος στον εφεδρικό πίνακα επιτυχόντων του διαγωνισμού - Σύνθεση της εξεταστικής επιτροπής - Σταθερότητα)
      (2021/C 72/28)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: ZR (εκπρόσωποι: S. Rodrigues και A. Blot, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: A. Lukošiūtė και K. Tóth, επικουρούμενοι από τον B. Wägenbaur, δικηγόρο)
      
         Αντικείμενο
      
      Προσφυγή δυνάμει του άρθρου 270 ΣΛΕΕ για την ακύρωση, πρώτον, της αποφάσεως της εξεταστικής επιτροπής του διαγωνισμού EUIPO/AD/01/17 — Διοικητικοί υπάλληλοι (AD 6) στον τομέα της διανοητικής ιδιοκτησίας, της 1ης Δεκεμβρίου 2017, περί μη εγγραφής του ονόματος της προσφεύγουσας στον εφεδρικό πίνακα που καταρτίστηκε για την πρόσληψη διοικητικών υπαλλήλων από το EUIPO, δεύτερον, της αποφάσεως της ίδιας εξεταστικής επιτροπής, της 7ης Μαρτίου 2018, περί απόρριψης του αιτήματος επανεξέτασης της προσφεύγουσας και, τρίτον, της αποφάσεως του EUIPO της 27ης Ιουνίου 2018 περί απόρριψης της διοικητικής ένστασης που υπέβαλε η προσφεύγουσα δυνάμει του άρθρου 90, παράγραφος 2, του ΚΥΚ των υπαλλήλων της Ευρωπαϊκής Ένωσης.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της 7ης Μαρτίου 2018, με την οποία η εξεταστική Επιτροπή του γενικού διαγωνισμού EUIPO/AD/01/17 αρνήθηκε, κατόπιν επανεξέτασης, να εγγράψει τη ZR στον εφεδρικό πίνακα που καταρτίστηκε για την πρόσληψη διοικητικών υπαλλήλων βαθμού AD 6, στον τομέα της διανοητικής ιδιοκτησίας.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Καταδικάζει το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) στα δικαστικά έξοδα.
               
            
         (1)  EE C 455 της 17.12.2018.